**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում՝

1. իրականացնում է սննդի շղթայի փուլերում նորմատիվ իրավական ակտերով սահմանված պահանջների համապատասխանության նկատմամբ պետական վերահսկողության աշխատանքները․
2. իրականացնում է սննդամթերքի անվտանգության և որակի հսկողության բնագավառում Տեսչական մարմնի կողմից կատարվող պետական վերահսկողության պլանավորման և համակարգման աշխատանքները․
3. իրականացնում է պետական վերահսկողության արդյունքերի և ընթացիկ աշխատանքների իրականացման համար անհրաժեշտ հաշվետվությունների և այլ ձևաթղթերի մշակման աշխատանքները․
4. իրականացնում է Տեսչական մարմնի Երևանի և մարզային կենտրոնների կողմից իրականացված վերահսկողության արդյունքում ստացված տեղեկատվության ուսումնասիրության, ամփոփման, ընթացիկ հսկողության, մասնագիտական խորհրդատվության տրամադրման աշխատանքները․
5. իրականացնում է սննդամթերքի անվտանգության և որակի հսկողության բնագավառում կատարվող աշխատանքների արդյունավետ իրականացմանն ուղղված հանձնարարականների, առաջարկությունների ներկայացման աշխատանքները.
6. իրականացնում է սննդամթերքի արտադրության փուլում վտանգի աղբյուրի վերլուծության և հսկման կրիտիկական կետերի համակարգի ներդրման վերաբերյալ սննդի շղթայի օպերատորներին խորհրդատվության տրամադրման աշխատանքները.
7. իրականացնում է սննդամթերքի անվտանգության և որակի հսկողության բնագավառներում միջազգային և տարածաշրջանային համապատասխան կազմակերպությունների հետ համագործակցության աշխատանքները.
8. իրականացնում է մոնիթորինգային ծրագրերի նախագծման և իրականացման վերաբերյալ առաջարկությունների ներկայացման աշխատանքները.
9. իրականացնում է սննդամթերքի անվտանգության բնագավառում Տեսչական մարմնի քաղաքականության, նպատակների և խնդիրների իրականացման վերաբերյալ առաջարկությունների ներկայացման աշխատանքները.
10. իրականացնում է սննդամթերքի անվտանգության բնագավառում Տեսչական մարմնի վերահսկողության մոնիթորինգային գործունեության արդյունքների ամփոփման, վերլուծության, խնդիրների և բացերի վերհանման աշխատանքները.
11. իրականացնում է Հայաստանի Հանրապետության կառավարությունից, նախարարություններից և այլ մարմիններից, ինչպես նաև Եվրասիական տնտեսական հանձնաժողովից ստացված օրենքների և իրավական այլ ակտերի նախագծերի վերաբերյալ կարծիքների տրամադրման աշխատանքները.
12. իրականացնում է Տեսչական մարմնի կառուցվածքային ստորաբաժանումների և տարածքային մարմինների հետ համագործակցության աշխատանքները.
13. մասնակցում է վտանգավոր սննդամթերքի ոչնչացման կամ օգտահանման գործընթացների իրականացմանը.
14. մասնակցում է սննդամթերքի անվտանգության և որակի հսկողության ոլորտին առնչվող իրավական ակտերի նախագծերի մշակման աշխատանքներին.
15. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին.
16. մասնակցում է սննդամթերքի անվտանգության բնագավառում Տեսչական մարմնի գործունեության վերաբերյալ ծրագրերի մշակման և իրականացման աշխատանքներին.
17. մասնակցում է մոնիթորինգային ծրագրերի իրականացման աշխատանքների համակարգմանը.
18. իրականացնում է ժամանակավոր սանիտարական միջոցառումների մասին որոշում ընդունելու դեպքում Եվրասիական տնտեսական հանձնաժողովին և ԵԱՏՄ անդամ պետությունների լիազոր մարմիններին տեղեկացման աշխատանքները՝ ԵԱՏՀ հանձնաժողովի խորհրդի սահմանած կարգով և ժամկետներում.

Փորձագետին նախատեսվում է ներգրավել՝ **պայմանագիր կնքելու օրվանից մեկ տարի ժամկետով։**

**Փորձագետին ներկայացվող պահանջները**

* բարձրագույն կրթություն,

|  |  |  |  |
| --- | --- | --- | --- |
| 1. | Ուղղություն | Ճարտարագիտություն, արդյունաբերություն և շինարարություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |
| 2. | Ոլորտ | Արդյունաբերություն և տեխնոլոգիա |  |

Կամ

|  |  |  |  |
| --- | --- | --- | --- |
| 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |

* համակարգչով աշխատելու հմտություններ,

Սննդամթերքի անվտանգության մասին, Սննդամթերքի անվտանգության պետական վերահսկողության մասին, «Հայաստանի Հանրապետությունում ստուգումների կազմակերպման և անցկացման մասին» օրենքների, Վարչական իրավախախտումների մասին օրենսգրքի, ինչպես նաև Հայաստանի Հանրապետության օրենսդրության, Հայաստանի Հանրապետության կառավարության 2019 թվականի օգոստոսի 1-ի «Սանիտարական, անասնաբուժասանիտարական և բուսասանիտարական ոլորտների Եվրասիական տնտեսական միության Հանձնաժողովի իրավական բնույթի նորմատիվ իրավական ակտերը Հայաստանի Հանրապետությունում գործողության մեջ դնելու մասին» N 1009-Ն որոշման և այլ իրավական ակտերի իմացություն։

**Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2025 թվականի մարտի 06-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

**ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

**Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

**Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 015-40-40-40/ ներքին համար՝ 186/:**